เรื่องร้องเรียน (ถนน,คลอง) วันที่ 2023-05-14 05:36:18 — แขวงคลองจั่น เขตบางกะปิ กรุงเทพมหานคร
วันนี้ได้ไปลงคะแนนเลือกตั้งที่บริเวณลานแอโรบิค สวนพฤกษชาติคลองจั่น ซอยนวมินทร์ 8
ครั้งนี้เป็นครั้งที่ 2 ที่ลงคะแนนในสวนพฤกษ์ฯ ต่างจากครั้งก่อนๆ ตั้งแต่มีสิทธิ์เลือกตั้งหลายสิบครั้ง ที่จัดที่ลานจอดรถการเคหะแห่งชาติมาตลอด
หมู่บ้านและชุมชนละแวกนี้อยู่กันมาเกิน 50 ปี มีคนสูงอายุจำนวนมาก (รวมทั้งมารดาของดิฉันที่อายุ 94)
การมาตั้งเต๊นท์ในสวนที่ต้องเดินเข้าไปลึกกว่า 50 เมตร เป็นเรื่องลำบากสำหรับผู้สูงอายุ ลูกหลานต้องขับรถเข้าไปจอดส่งหน้าหน่วย ซึ่งเป็นถนนในสวนที่แคบ รถสวนกันไม่ได้ กลับรถยาก ต้องเข้า-ออกทางเดียวกัน ที่จอดรถก็ไม่มี ต้องจอดแปะอยู่หน้าหน่วย รถหลายคันเข้าไปอัดกันอยู่ในสวนหน้าหน่วย
ถ้าอยากให้คนไปลงคะแนนกันเยอะๆ อยากให้จัดสถานที่ที่สะดวกกว่านี้ จัดที่ลานจอดรถการเคหะแห่งชาติแบบเดิมก็สะดวกดีอยู่แล้ว
ขอให้พิจารณาด้วยค่ะ